Document ID: 32011R0888

KOMISJONI RAKENDUSMÄÄRUS (EL) nr 888/2011,
5. september 2011,
millega antakse luba kasutada diklasuriili broilerkalkunite söödalisandina (loa omanik Janssen Pharmaceutica N.V.) ning millega muudetakse määrust (EÜ) nr 2430/1999
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
(2)
Kooskõlas direktiiviga 70/524/EMÜ anti komisjoni määrusega (EÜ) nr 2430/1999 kümme aastat kehtiv luba diklasuriili (CASi number 101831-37-2) kasutamiseks broilerkanade, kuni 16-nädalaste munakanade ja kuni 12-nädalaste kalkunite söödalisandina (3). Vastavalt määruse (EÜ) nr 1831/2003 artikli 10 lõikele 1 kanti see söödalisand seejärel olemasoleva tootena ühenduse söödalisandite registrisse. Kõnealusele söödalisandile anti kümneaastane kasutusluba komisjoni määrusega (EL) nr 1118/2010 (4) broilerkanade puhul, komisjoni määrusega (EL) nr 169/2011 (5) pärlkanade puhul ning komisjoni määrusega (EÜ) nr 971/2008 (6) küülikute puhul.
(3)
Määruse (EÜ) nr 1831/2003 artikli 10 lõike 2 alusel ja arvestades artiklit 7 esitati diklasuriili kui broilerkalkunite söödalisandi ümberhindamise taotlus kõnealuse söödalisandi klassifitseerimiseks söödalisandite kategooriasse „koktsidiostaatikumid ja histomonostaatikumid”. Taotlusele lisati määruse (EÜ) nr 1831/2003 artikli 7 lõikes 3 nõutud andmed ja dokumendid.
(4)
Euroopa Toiduohutusamet (edaspidi „toiduohutusamet”) tegi 16. märtsi 2011. aasta arvamuses (7) järelduse, et kavandatud kasutustingimustes ei mõju diklasuriil kahjulikult loomade ja inimeste tervisele ega keskkonnale ning et see söödalisand on tõhus vahend broilerkalkunitel esineva koktsidioosi tõrjeks. Toiduohutusamet järeldas, et probleeme ohutusega ei teki, kui võetakse asjakohased kaitsemeetmed. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
(5)
Diklasuriili hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
(6)
Kuna käesoleva määrusega antakse uus luba, tuleb määrusest (EÜ) nr 2430/1999 jätta välja diklasuriili kirje.
(7)
Kuna loatingimuste muutmine ei mõjuta ohutust, on otstarbekas näha ette üleminekuperiood, mille jooksul võib ära kasutada eelsegud ja segasööda, milles leidub kõnealust valmistist, mille kasutamine kuni 12-nädalaste kalkunite söödas on lubatud määrusega (EÜ) nr 2430/1999.
(8)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Lisas kirjeldatud valmistist, mis kuulub söödalisandite kategooriasse „koktsidiostaatikumid ja histomonostaatikumid”, lubatakse kasutada söödalisandina loomasöötades kõnealuses lisas sätestatud tingimustel.
Artikkel 2
Määruse (EÜ) nr 2430/1999 II lisast jäetakse välja kirje registreerimisnumbriga 27, milles käsitletakse diklasuriili kasutamist kalkunite puhul.
Artikkel 3
Eelsegu ja segasööta, mis on märgistatud kooskõlas direktiiviga 70/524/EMÜ ja milles leidub diklasuriili, millele on antud määrusega (EÜ) nr 2430/1999 kasutusluba kalkunite puhul, võib turule viia ja kasutada, kuni varud on lõppenud.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. september 2011

Labels: 3
17
6